***ΕΝΟΤΗΤΑ 6η  : Παρακολουθώ, ενημερώνομαι και ψυχαγωγούμαι από διάφορες πηγέ (ΜΜΕ, Διαδίκτυο κ.τ.λ.)***

***ΑΝΤΩΝΥΜΙΕΣ***

***Τα είδη των αντωνυμιών***

*α.* ***προσωπικές*** *(εγώ, εσύ, αυτός)*

*β.* ***κτητικές*** *(δικός µου, δική σου, δικό του)*

*γ.* ***αυτοπαθείς*** *(του εαυτού µου, τον εαυτό µου)*

*δ.* ***οριστικές*** *(ο ίδιος, η ίδια, το ίδιο / µόνος, µόνη, µόνο)*

*ε.* ***δεικτικές*** *(αυτός, -ή, -ό / τούτος, -η, -ο / εκείνος, -η, -ο / τέτοιος, -α,*

*-ο / τόσος, -η, -ο)*

*στ.* ***αναφορικές*** *(που / ο οποίος, -α, -ο / όποιος, -α, -ο / όσος, -η, -ο)*

*ζ.* ***ερωτηµατικές*** *(τι / ποιος, -α, -ο / πόσος, -η, -ο)*

*η.* ***αόριστες*** *(ένας, µια, ένα / κανένας, καµιά, κανένα / κάποιος, -α, -ο / µερι­κοί, -ές, -ά / κάτι, κατιτί / τίποτε (-α) / κάµποσος, -η, -ο / κάθε / καθένας, καθεµιά, καθένα / καθετί / ο, η, το δείνα / ο, η, το τάδε / άλλος, -η, -ο)*

***Δ) Δυνατοί και αδύνατοι τύποι των προσωπικών αντωνυμιών***

1. ***Οι δυνατοί τύποι των προσωπικών αντωνυµιών συνηθίζονται:***

*α.* ***Όταν βρίσκονται µόνοι τους στο λόγο.***

*Π.χ. - Ποιον θέλουν; - Εσένα.*

*β.* ***Όταν θέλουµε να τονίσουµε κάτι.***

*Π.χ. Εγώ θα φύγω, εσύ θα µείνεις.*

*γ.* ***Όταν θέλουµε να ξεχωρίσουµε κάτι από άλλα****.*

*Π.χ. Αυτοί το ήξεραν ότι εµείς τους υποπτευόµαστε.*

*δ.* ***Συχνά , όταν συνοδεύονται µε προθέσεις.***

*Π.χ. Τα 'χει βάλει µε εµένα .*

1. ***Πότε χρησιµοποιούνται οι αδύνατοι τύποι των προσωπικών αντωνυµιών:***

*α.* ***Όταν δε θέλουµε να τονίσουµε κάτι.***

*Π.χ. Σε θέλουν. (ενώ: Εσένα θέλουν, όχι άλλον.)*

*β.* ***Πολλές φορές ένα όνοµα (ή ένα νόηµα) που ειπώθηκε λέγεται πάλι µε τον αντίστοιχο αδύνατο τύπο της προσωπικής αντωνυµίας γ΄ προσώ­που. Η αντωνυµία αυτή λέγεται επαναληπτική.***

*.χ. Τον Πέτρο τον είδα χθες.*

*γ.* ***Άλλες φορές η τριτοπρόσωπη προσωπική αντωνυµία προαναγγέλλει ένα όνοµα (ή ένα νόηµα) που θα ειπωθεί στη συνέχεια. Τότε η αντωνυ­µία λέγεται προληπτική.***

*Π.χ. Τον είδα χθες τον Πέτρο.*

***Προσοχή! Δεν πρέπει να συγχέουµε τους αδύνατους τύπους της τριτοπρό­σωπης αντωνυµίας µε τα άρθρα. Τα άρθρα µπαίνουν πριν από ονόµατα (ίδι­ου γένους, αριθµού και πτώσης), ενώ οι αντωνυµίες µπαίνουν πριν ή ύστερα από ρήµατα.***